标题：滕黑子
生平
滕黑子(1796—1866)，江湖上号老九，麻阳县马南人。幼时家贫，父母清嘉庆十一年(1806)，滕黑子10岁时，随伯父行船。一日船停辰州(今沅陵县城)下东门码头，黑子与群童戏耍于沙滩，为争蚌蛤相斗，一童哭归告其母刘氏，刘遂携子前来评理。刘氏见之，愕然曰：“此子非凡，愿收为义子，授以艺，日后定能成材”。伯父允之，将滕黑子拜寄刘母。此后：义母刘氏精心传授滕黑子刀枪、棍拳、拔钉、跳桩。3年艺成，乃别义母上船拿篙，度江湖风浪生涯。嘉庆十五至十七年(1810—1812)，滕黑子在沅水、洞庭湖行船，交结义士侠友。一日，其船行沅水下游，一憔悴流浪汶求于滕黑子曰：“只求沿途一饱，愿为行舟效劳。”滕黑子慨允。数日后，船停常德上南门码头，抛锚。是夜，“常德帮”悄悄地将滕黑子船的铁锚压上“千斤闸”。次日晨，滕黑子收到一书曰：“上南门码头，乃我常德帮所有，麻阳船若能起得上铁锚开航，上南门码头尽归麻阳船停靠，否则，须交码头银100两。”滕黑子思忖：铁锚必被他人压上“千斤闸”，凭己之力，实无奈何。滕黑子终日紧锁眉头，闷坐船仓。三日晨，流浪汉曰：“千斤闸’锚，乃区区小物，请备爆竹，保准巳时开船!”。时至已刻，流浪汉使出“鹰爪功”，如同雄鹰抓小鸡一般，钩起铁锚。此时，鞭炮齐鸣，篙楫齐举，船往洞庭湖方向驶去。从此，常德上南门码头尽归麻阳船只停靠。久之，此地形成麻阳街。滕黑子乃拜流浪汉为师，工间习艺，得其真传，武功更佳。
清嘉庆二十三年(1818)，洞庭湖君山寨掌门人金钩柳胡子设宴，约滕黑子比武。滕黑子应允，漂舟独赴。君山寨大厅，头目云集。厅中八仙桌上摆有36只碗，皆斟满水酒。‘相见，礼毕。柳胡子反手扣起八仙桌脚，绕厅3周，仍放原地，滴酒不溢。柳胡子傲视滕黑子道：“请!”。滕黑子不甘示弱，亦单手扣起酒桌脚绕厅3周，点酒不荡，放于原地。柳胡子不服道：“黑蛮子，吾在厅内转圈子，汝能将吾逮住，吾认输，往后麻阳船筏，凡插上蜈蚣旗者，吾柳某秋毫无犯”。说罢，其身轻如燕，于厅内穿梭环绕，滕黑子往返捕捉，不获。滕黑子心生一计，抱住厅堂中柱，使尽全力，一扛一顶。柱，哗啦作响，瓦，片片纷落。百众门徒、柳胡子皆大惊。柳胡子环绕稍顿，滕黑子一个箭步上前将柳胡子逮住。柳胡子认输，面向百众门徒大声道：“今后，凡遇插有蜈蚣旗之船、筏，一律放行”。从此，麻阳船只、木，筏航行洞庭湖区，畅通无阻。
道光十年(1830)，滕黑子成婚，夫妻风雨同舟，从事江河运输。咸丰六年(1856)，双双年迈，弃船归里，以传授武艺为乐。同治五年(1866)，滕黑子卒于里，终年70岁。
滕黑子之技击术
滕本湘之麻阳人，生而有异力。人以其肤黑，故呼为黑子。少年以操舟为业。耽嗜拳击术。每于朝夕暇时，演习不倦，而技乃日进。惜其技多得之于乡中拳师，专尚筋力，而无神奇。滕亦不自知也。后以舟泊岳阳城下，有老叟某附舟往汉，滕以叟老而有贫状，不取资，且供给饮食甚周至。叟颇感之。滕舟有客四五人，内二客乃油商，挟资财甚多。舟至嘉鱼，猝遇盗，约二三十人，持械蜂拥登舟，滕恃其勇，独立船头与盗搏，盗众内有数人，似亦娴技击，身手颇健，滕有不支之势，适叟在旁，以篙相助，盗遂披靡遁去，滕以此得免。乃知叟为奇士，遂师事之，叟乃尽传其术，滕于是复悉心研究，技更精。未几，叟去，滕强留之，不可，乃弃舟于妻弟某，而独随叟游。叟曰：“子待予之诚挚，予感激甚深，但愧予技浅，不能益君子。既嗜此如性命，予为君介绍一友，当有所裨助，惟此友现隐于商，往来荆襄间，年只二次。君于秋末时，持予函往访之，必可相见。但友乃少林术专家，粤赣间无不知之者，其操术之神，非予所能望肩背，独性情甚异常人，子宜谨事之，倘遇其怒责时，不可稍存芥蒂，久之当自欢洽也。”滕志之，于九月中访于汉阳某旅次，出叟函相示，略为周旋，滕日必往候，持礼颇谨。友姓曹，字玉廷，陕之汉升人，父官给事中，没于京。曹遂浪游南北，凡有以技击著称者，虽穷乡僻邑，必挟资访之，后在津沽间，遇智圆上人，乃师事之，尽传其术，师本少林巨子，练习呼吸神掌，垂四十年不辍，能于距离百步外，运掌力击之，应手而倒。常游皖洛间，人均以神掌称之。且娴纵跃术至精，凡崇垣高逾寻丈者，耸身而上，声迹俱无。故上人之技，实于少林别开生面，惟曹性孤介，于人不稍假声色，独与叟甚相得。盖以叟亦关中奇士，少年以文学著称。后经患难，遂无复仕进志，弃家浪游，不求人知也。曹得函，又见滕性纯厚，举动有任侠气象，乃收之门下，悉心教授，不稍隐匿。滕自是遂弃其少年所学，专攻少林法。且滕素能跳跃，今得曹术，技乃猛勇精进，能作壁上行。而掌力神功，亦较前大相悬殊。曹见其可教，更以流星弹之法授之，滕因此竟于技击一术，集南北派之大成。今将滕自述其平日之师法变迁，及其挟术游于江汉时所经历之境况，记载于下：凡有心习技击者，不可不三复而留意焉。
滕氏曰：予于少年时，虽好习拳棒，不过得之于乡里父老，予初不知其劣，犹朝夕学之不少倦，亦性爱此道，不知其然而然也。但以勤习既久，觉手腕亦颇有力，惟动作时不能免气息喘促之苦。盖因当时只知以手腕用力，每出一掌，必扎腰鼓气，使尽平生之力打出，并顿足拍胸，放声呼喊。一种乡鄙气息，令人不可响迩。但如是练习，久之亦觉两臂增长筋力。惟此种筋力，增长虽速，而消退亦极易。予于彼时，亦不知其消长之故，后经曹师点示解授，并为予言运气使力之方，始知予前者所用功夫，俱是虚力客气。所谓入门已误，竟同江湖卖技者流之使拳演棒，纵使得五花八门，终属外家，不能入名人之眼也。
曹师曰：人身之气力消长，不可求速效。盖以力本生于气，气乃生于血，血强而后气强，气强而后力壮，力壮而后筋骨刚健充实，此一定不可易之道。夫力有实力与虚力之分，又有沉力与浮力之别，凡未曾练习者，无论气力如何强大，终属浮虚一路，且多偏胜而难匀齐。究其一身论，上体必重，下体必轻，右手多灵便，左手多呆滞，而两足踏地，必前后不平，一身转变，必迟笨而难活泼。此由于不学之故耳。夫力之于身也，贵乎沉实厚重，活泼虚实灵，注 此虚字与前虚字大有不同，学者当分别观之 而后可以运使周转，如常山之蛇，击首则尾应，击尾则首应也。不学之人，直力甚强，而横力甚弱，发一拳也，其力到臂肘而止，不能贯达于指掌，更不能直透于指尖，可见同一力也。亦岂易言哉！
予未与曹师相见之前，两臂之力，能独手举三百斛之物，不以为怯。自以为筋力强大，世鲜有敌之者。及与师遇，师命予尽力搏斗，以验功夫之程度深浅。予至此遂出其平生所常练习者，以为较试，不谓一举手，师以力轻制之，而予已不能动转。始知平日所用功夫，只可与外家遇，以蛮力相争，或可操胜算，一逢名手巨子，终非其敌，从前未免枉用其力耳。自是遂弃其所学，专习师法，此为予求拳技术之第二时期也。
自从新学习后，师命予先立桩步，挺腰坐马，听气下行，沉心寂虑，两目直视，不许放松，又不许着力，每日朝夕两次，五鼓起身，即站习马步，每次必站立百字， 注 即站时默数一至百之度数 倦则稍憩再站，度数则由百以增至百五十或二百。惟初时颇不易，稍立即觉两腿酸麻，脚胫无力，不料从师法未及旬日，足即肿胀麻木，几于疲软不克动弹，而从前之刚强气力，减退几尽。而腰更无力。予于此虽不敢言苦，然觉茫然莫解其故。叩之于师，师为我讲解：谓初学之始，必须换力，习之旬月，俟旧力悉去，新力渐生，此种力量，始能经久不变，始能日起有功，如是而后可谓之为实力沉力，如尔从前之力，非不大而强也，然终是无用之力，试观乡鄙力田之夫，亦常有两臂能举数百斤者，迨至年齿渐长，而力亦渐退，此其故，由于未经练习，所有筋力，俱浮而不沉，虚而寡实，一与技击家相搏，则其气力不知消归何处，可见气力在于练与不练之分，而练习之道，又在乎得法与不得法，不可忽略轻视也。
予自师授后，朝夕勤苦演习，未尝少辍。初时则力退而筋疲，及经过旬月后，自觉新力生焉。师之术，以呼吸为主，以渐进为功，以神功为究竟，入手之初，先气功，次练足，次练腰，次练手，次练肘拐，次练目，又次练耳，又次则手足耳目交练，而以腾身纵跃为成功之极则。至使用器物，各以其性之所近，如棍，如剑，如长矛，如流弹，如袖箭，如飞刃，认定一物，日夕从事，必须至精极熟以至于神而后已。故师之授技，须先考察其人的性情志气品格，经三个月之久，始定其收留与否，盖以师择人最严，虽其人之性情良，志气坚，品格高洁，苟无恒久耐苦之心，专一不纷之概，师必不收受矣。师尝曰：凡习一技术，如无必成之志，不如不练习之为愈也。恒心者，成功之道也；专一者，修养之诀也。苟一作而一辍，或浅尝而辄止，见刀而爱剑，博习而庞集，虽有神秘之术，亦终无益而已矣。
滕氏所传练足练手等法，已见前章，无庸赘述。惟练耳一法，，造一木架，中悬竹杆，如秋千然，杆头扎一布片。演习时，使竹杆飞动，身背立于竹杆不能到处，以一二寸为度，听竹杆飞动时，其风翕翕然，从耳后经过，凝神静听，身不可动，习之既久，则以后有人与物由侧背击来，闻其风即可躲闪而避让之。此亦少林法也。至于练目，亦与此同，不过转背面为正面耳。然此两种练法，总须时常演习，非旦夕间可能奏功也。
至腾身纵跃术，习之殊不易，若在少年时，专心学之，三年功夫，可以飞腾二丈以上，再久练不辍，更能逐渐增高。此术在道咸间，北方健儿能之者不少，近则滇黔豪客最喜习此技。如吾所见滇黔人士之以此技著称者，已有十余人之多，亦风尚使之然也。其法：先于地面掘一圆径之穴，深度则初时以五寸内外为限，宽则以能容双足为度，演练时，立足于其中，直腰硬腿，向上作跳跃式，每次只可跳跃三五十回，以后则逐日增加，倦即稍息，不可过劳。凡初习时，虽跳跃此五寸深之穴，非半年功夫，难于跃出，因直腰硬足，不易用力故也。至能跳高四五寸后，则逐渐将穴掘深一二寸，如是增加，约至尺余，则曲腰作势，可以飞腾逾丈矣。然此非二三年苦功夫不可，勿宜求速效也。如至跃能逾丈后，再须以铅锡铸造圆瓦形之物，紧扎于腿胫间，每张铅片初则五斤，十斤，以次递加，量其力之所及，与功夫之深浅。倘能于左右腿扎紧铅片二三十斤，直立其腰可跳高一尺余之土穴者，则解去铅片，便能飞腾数丈矣。但此总须恒心耐苦以习之，无有不如愿以偿者。滕氏练习此术，自谓朝夕从事，将二十余年，凡船桅高至三五丈者，纵身而跃，即登其颠。今将滕氏之逸事，略记述于下，而滕氏之奇技侠肠可以窥见一斑矣。
当道咸年间，湘人之业木商者称极盛时代，其木料以运至武汉销售者为多。每岁木排之抵汉者，约数千张 注聚集木料数百根，用竹绳扎紧为一张，故名木排，每排需十数人驾驶之。 惟以彼时汉镇泊舟码头，俱为川鄂人以强力占尽，湘人几无插足地，故木排抵汉时，只能湾泊于鹦鹉洲上流一带，而下流则不准湘人越雷池一步，偶有误泊者，则必遭川鄂人聚众欧击。湘人不敢与较也。滕氏素以驾木排为业，因挟技击奇术，平日义声颇著，故舟人俱崇奉之。彼时适抵汉，因江水暴涨，木排断缆，流至鹦鹉洲下，川鄂人遂将木排扣留，更聚众欲斗。滕氏乃约舟子中之健者十余人，，并慷慨相告曰：吾湘因无泊舟码头，日受川鄂人之欺侮凌践，至于忍无可忍，然彼等所恃者，人众而心齐，故敢肆其横强。吾湘则人虽多，竟以身旅客地，而心怯不敢与较，致日任川鄂人之殴责而无了时，未免为湘人羞。今吾拼此生命，一雪此耻。诸君且随我来，勿庸畏怯，彼等人纵多，只须我一人足矣。舟众闻滕言，皆奋发欲与川鄂人一决。滕即率此十余人，至鹦鹉洲上游，命将木排夺回，川鄂人见滕人少，遂群起持木棍攒殴。滕即腾身而起，霎时间，川鄂人之被抛入江者数十人，余均鼠窜以去。迨次日川鄂人呼群而至，人约千余，滕更空拳出而相搏，当之者无不抛掷数丈外，且奋斗时，人只见滕氏如怒鹘横空，往来搏击，捷若闪电。此役也，川鄂人之被击及抛入江心以死者约百余人，并经控告，官吏以川鄂人以众击寡，先有不合，遂判湘人得直。自是滕氏之名大著，而鹦鹉洲乃归湘人独有焉。注 此事曾载杨杏农先生之江汉琐言中
滕氏又言：弹丸术为曹师之绝技，能于俄顷间发丸三四十枚，疾若飘风闪电，相距百步外，无不应手而倒。且中鼻中眼，丝丝入扣，百无一虚发者。而发丸之力甚强，若中胸腹，虽着衣数层，犹能陷入骨内。此操术之神，非敢阿其所好。在当时南北巨镇，无不知师名者也。至练习之法，初则择一空旷地，于三五十步之距离，立一宽尺余之木板，朝夕以小石块飞击之，每次以一二百度为宜，久则逐渐增加，惟发弹之用力，以腕肘平横力施放，不可扬手耸肩。盖以扬手高举，则力不能平。弹去必斜，此所以贵用腕肘力，又名虎口力，即所谓暗力是也。初时必不能及远命中，练之既久，功效自见。然尤贵左右手并习，更为便捷。曹师尝谓余曰：“发弹丸之术，并无奇诀异法，只在乎练习精熟，使肘腕得力，积以岁月，熟则生巧，巧则生神，左右逢源，无不随心所欲。且此技效用最大而便，能御敌多人，不为所侵害，故巾帼中亦有精习此术，而救济一时者。可见此事只在乎恒心专一，未有不能者也。
滕氏又曰：吾乃武人，识字不多，故于曹师之微言妙谛，惜难尽记，然予之恒心，坚苦耐劳心，猛勇精进心，实较他人为胜，自得师授后，垂三十余年，犹不敢少倦，曾记师言，谓予所得者，多属外功，后师见余在可教之列，于闲居暇日，辄为予讲解内功。予亦渐有所领悟。惟其语多佛门精义要旨，当时曾求书录一纸，以备时常研习。此内功之津梁也。后滕氏传授门徒，于外功毕业时，亦择其人而以此纸授之。故记载于此，可以窥见一般也。
（一） 解脱功夫 夫解脱云者，乃佛氏明心见性之真诠，岂尘世凡夫，一时所能领悟，以技击小术，而遽语及此，未免陈义过高。况此技之宗旨，虽以达摩师为衣钵之祖，然此只可为佛门中人告，而世俗之耽精斯术者，终不免堕入尘障中，而以克敌制胜为究竟之目的，如是而语以解脱，直无异夏虫而语以冰，井蛙而语以海，似觉有自相刺谬之讥。虽然，此术之深造，有外工内工之别，既得其外，不能不研究于内，否则终不克臻于神妙之域。吾今以昔得于师者为子一讲授之，不宜以寻常视之也。 
何以谓之解脱？即人生于世，易为五根六尘所缠缚，若不求解脱，则无论操何业，习何术，气质用事，必不免于好勇斗狠，以偾事而殃其身者，此解脱之术，实为此等人之当头喝棒也。夫世人气质未有不备者，况当少年血气方刚之时，争胜逞强时所难免。而又益以技击之术，更足长其骄矜跋扈，一遇不平及横逆等事，鲜有不飚然而起，剑及履及者。故此技击之工，须与身心解脱之法以并进，不可视不缓图也。
佛门十三宗，以禅宗为解脱法之最。盖以禅宗尚超悟，而解脱者，即超悟之不二法门也。吾人既堕生斯世，就极大之主旨，实不能不皈依正觉。解脱世间一切苦恼喜怒忧乐，而顿悟人生之本源，始无负此一身。又安可假佛氏无上宗法，以为微技末术之济？是无异于既入宝山，而徒手空返，假道慈航，而沦沉苦海，未免为佛氏之罪人也。
予之以斯言相传授，其藉此而证悟皈依者，已有数人，可见华严净土，各有因缘，常有目不识之无，一言了解，便入正觉，世所谓抛却屠刀，立地成佛之语，非欺我也。今子于技击之术，其外功已觉造诣甚深，惟此精神上之作用，不能不假途佛法，以求臻猛狮活虎之境，而圆满其功行。然吾之所属望于世者，究不止此，子其勉乎哉！
夫技击术之所以必须乎解脱者，以此术操之愈神，其害世愈烈，大似非解脱一切之烦恼与气质之备，则道德乖舛，品格斯卑，此解脱法之所以为技术所必要也。然解脱究非空谈所可了，其研求之道，即佛氏开宗明义之所谓忍辱戒妄是也。何谓之忍辱戒妄？曰：技击之所贵，其自修须专一沉静，其对人须温厚和平，苟不守此旨，一任性之所动，则久之必遭天谴。此解脱法所以为斯术之玉律金科也。至如何而后能解脱，自不能不以忍辱为要，以祛妄为归。盖以俗世人情变幻，立身于社会中，不平之事，举目即是，若无忍辱之道，处之殊非易易，佛氏具慈悲度世之愿力，故与众生相周旋，即欺之凌之践之斥之唾而污之轻而骂之，其辱虽至于极点，佛氏则以为众生可悯恻，不惟不与较，而反以此为轻减已身之生前夙孽。此佛氏之量，所以与天地同体，人能以此立心，则世间万事万物，只觉其可怜可叹，可歌可泣，有何纷争角逐之足言？此所谓目空万象，悲智双修，此忍辱一言，无论怒也恶也，憎恨也，烦恼也，暨人间一切逆心忤耳，困心横虑等事，俱可以此为炎炎丛中之清凉妙剂，如是解脱，则一生之受用无穷，此所谓孽海茫茫，获宝筏而彼岸可登也。
戒妄乃禅门之当头喝棒，故内典五戒，首在不打诳语，然此于解脱，究有何关系？非悟彻三昧者，几同隔靴搔痒，莫明其根原所在。究其实，则技之不精，德之不进，烦恼之所以来，皆自妄念之一端而起，苟能于此妄念而克除净尽，则于解脱自有不可思议之妙。今为推阐内功，而以佛法作造诣之鞭影，知之者则言下立解，若有慧根。不知者则以为假释宗之妙谛，藉以神其术，此吾党所宜兢兢业业求实践之功，勿蹈浮光掠影之讥，斯为善矣。
（二） 曰静悟与无恐怖心 自汉唐以来，读书高尚之士，多好击剑术，而徒手技击之法，研究者实少，自宋时岳武穆传双推手后，于是习之者渐盛。然皆乡鄙粗莽之夫，及绿林强梁之汉，以此为雄长乡里及飘流江湖之护符。而阀阅缙绅之子，每视此为末术小道，不屑肄习，故史册之间，少有传闻。迨元明以降，此风稍盛，燕齐关洛间，时有以此技称者，然终属强悍尚力者，求其从容儒雅，能为此道之泰斗明星，而数百年来，实未有其人。及至满清入关，华夏沦为异域，忠烈遗民，与夫宗社故老，常有规复河山之志，又惧为满族所得，故有薙度为僧，不忘故国，有遁迹深山，暂易姓名者，各有敌忾同仇之心，遂怀枕戈卧薪之志，乃发扬蹈励，锻练筋骨，此技击之术，遂有闻人。又知夫血气之勇之不足于有为也，乃参证禅机，冀臻上乘，于是始有内外交修之旨，身心两习之功，其技乃别开一生面，而非复向日之景象也。
以技击微术，而参证于禅悟之机，其造诣之神，不言可知。盖以外功之练习，乃肉体筋骨所有事，而内功之修养，实性命精神所皈依，离而二之，则为江湖末技，合而一之，则为神功极致。惟劣根凡夫，能语于此者，究难得其选。何也？即禅机之在静悟是也。人生惟生死为一大关头，此关不破，则种种障碍，随之而起。常有技击之功已臻绝顶者，一遇猝然变端于生死呼吸之会，则心胆俱落，手足失措者有之。何以故？即生死关不破故。虽然，生死之为道大矣！不参证又何以彻悟？不静默又何以参证？欲勘破生死关头，总须从静中悟出端倪，此中功夫，谈何容易？然不如是实不足悬崖撤手，断此尘心。先师尝谓予曰：人到生死俄顷间，而能万念尽空，了无一亳牵挂，此所谓无挂碍斯无恐怖，则生死之念绝。此禅门所谓“了解人间生死念，便觉当前火自凉也”。 [1]